ming030890/wiki-yue-high-quality huggingface dataset:
觀塘老母

觀塘老母係網民針對觀塘區交通問題好耐都未解決好而興起嘅一個網絡潮語。

點嚟
由於呢幾年嘅觀塘商業區發展得好快、辦公室林立，但交通基建冇同步跟上（例如迴旋處規劃），加上來往其他地區嘅車流（例如港島東、將軍澳、新界東、新界西）都要經觀塘區，令觀塘區喺上下晝繁忙時間成日出現車龍。所以網民好討厭呢種情況，繼而衍生出「每日屌觀塘老母」嘅Facebook群組或者「觀塘老母」嘅用語去表達佢哋嘅感受。
觀塘站

觀塘站（英文：Kwun Tong Station）喺香港港鐵觀塘綫上面嘅一個架空車站，位於香港觀塘區觀塘市中心，喺1979年10月1號開幕，嗰陣時屬於修正早期系統嘅總站。1989年8月6號，東區海底隧道通車，觀塘綫延長至鰂魚涌，取代呢個站成為觀塘綫嘅新總站。而家深夜部分班次亦會以呢個站做總站。

車站結構
呢個站位於觀塘區嘅觀塘道上，喺藍田同牛頭角兩個站中間，由於車站嘅彎度較大，所以月台空隙較闊。而月台上面原本係深灰色紙皮石嘅牆身同柱身，喺車站翻新時改為白色人造纖維板，並喺車站大堂加裝冷氣，令車站大堂唔再太侷。觀塘站外牆嘅色系係灰黑色同天藍色，而大堂同月台嘅色系係白色。
此外，車站下面設有一條行車隧道，主要方便觀塘道嘅車喺車站下面穿過，唔使經過觀塘道、協和街及開源道迴旋處，減輕有關路段擠塞情況。該行車隧道同觀塘站一齊起，而家由路政署管理。

車站月台
觀塘站設有2個月台，並共用同一個島式月台，1號月台係觀塘綫往調景嶺方向嘅列車用，而2號月台係觀塘綫往黃埔方向嘅列車用。
由於該站沿觀塘道路面上面起，因此月台彎度較高，引致月台同列車之間嘅空隙較闊，故此港鐵公司喺列車同埋月台上播放廣播提醒乘客注意月台空隙，並喺月台邊緣加上膠條縮窄有關空隙。
另外，在觀塘站東面設有掉頭路軌，畀列車掉頭或停泊。現時深夜部分班次會以觀塘站作終點站，再用該掉頭路軌返九龍灣車廠。
觀塘站1號月台全景圖（2013年6月）

車站出口
觀塘站一共有12個出口，分佈喺車站兩邊及中間，主要連接觀塘區嘅市中心及工業區。
A - 裕民坊
A1 - 輔仁街、康寧道、賽馬會診所、觀塘政府合署、瑞和街、裕民坊
設有升降機及失明人士引導徑往返地面
A2 - apm、東亞銀行中心、巧明街、觀塘道、創紀之城五期、駿業里、駿業街、Landmark East
設有升降機及失明人士引導徑往返地面
B - 開源道
B1 - 駱駝漆大廈、東瀛遊廣場、觀塘渡海碼頭、宏利金融中心、成業街、源成中心、開源道、興業街
B2 - 觀塘廣場、泓富廣場
B3 - 香港中華廠商聯合會、海濱道、巧明街、鴻圖道、開源道、偉業街、觀塘公眾碼頭、觀塘碼頭廣場
C - 協和街
C1 - 基法小學、梁發紀念禮拜堂、天香街、月華街
C2 - 巴士總站、協和街
C3 - 協和街小巴站、賽馬會診所、物華街、和樂邨、裕民坊
D - 鯉魚門道
D1 - 翠屏邨、觀塘泳池、觀塘遊樂場、觀塘職業訓練中心、觀塘技能訓練中心、基督教家庭服務中心、香港專業教育學院觀塘分校、香港歷史檔案大樓、觀塘警署、巴士總站
設有失明人士引導徑往返地面
D2 - 協和街
D3 - 開源道
D4 - 觀塘工業中心、東九龍政府合署、觀塘法院、敬業街、勞工處就業中心、鯉魚門道

利用狀況
由於觀塘站係山上面嘅公共交通工具重要接駁車站，有好多居民都會用其他公共交通工具轉車上去山上住宅區。而且呢個站係觀塘道上，喺正住宅區同工業區交界，每日朝早同夜晚都好多嘅人流。隨住香港工業轉型，愈嚟愈多工業大廈被改建為商業樓宇，當中比較出名嘅係創紀之城，而家創紀之城五期入面嘅商場「apm」亦成為潮流聖地，更令觀塘站人流增長迅速。

早期系統（1970-1975）
内文：香港地鐵
根據1970年嘅《集體運輸計劃總報告書》，起緊嘅集體運輸系統共分為4個優先發展嘅早期系統工程及其餘5個稍後發展工程，當時觀塘站係第4期工程嘅其中一個被優先考慮起，同時係成個系統嘅觀塘支綫東面終點站。

修正早期系統（1975-1989）
内文：觀塘綫
1975年，由於「早期系統」修正做「修正早期系統」，所以呢個站成為「修正早期系統」嘅上行線總點，貫通九龍東、中同埋港島嘅住宅、工業同埋商業區，「修正早期系統」喺1979年落成啟用。
為配合荃灣綫通車，喺1982年5月10號，修正早期系統旺角至觀塘段改叫觀塘綫，列車由當日起只行走觀塘至油麻地各站，而往中環嘅乘客需要喺旺角站轉車。其後，除咗小規模翻新外，觀塘站喺1979年至到1989年期間冇大改動，該站一直係觀塘綫嘅總終站。

東區海底隧道
内文：觀塘綫同東區海底隧道
1984年，政府批准起東區海底隧道，並且將觀塘綫延伸到去港島東區，將觀塘綫嘅總站延長至到去鰂魚涌站，改變咗呢個站作為觀塘綫嘅上行綫總站嘅歷史。

車站改善工程 -現代化工程
内文：機場鐵路
機場鐵路落成之後，地鐵為咗配合現代化設計，喺1998年至到1999年間，喺觀塘站做大型翻新工程，為車站加裝咗冷氣系統；並且將舊有嘅深灰色紙皮石嘅牆身同埋柱身，改做白色人造纖維板，同時亦都加咗升降機落地。
2005年，地鐵再整過個車站外牆，為觀塘站外牆拆走舊時嘅深灰色紙皮石，再改成藍色、白色嘅牆身；同時亦都將出口嘅石屎地板改咗做地磚，為車站帶嚟新形象。工程喺2006年中搞掂。
翻新行人天橋上蓋工程喺2008年展開。新上蓋用料主要分兩種：金屬板同透明纖維板。金屬板放喺上蓋正中間，保護電燈、揚聲器等電力設施，透明纖維板就放喺上蓋兩旁，增加採光度，減少用電燈，較以前用不透明物料環保。

車站改善工程 -創紀之城五期
内文：創紀之城
由於新鴻基地產喺舊有嘅東九龍廣場起創紀之城五期，所以喺2001年至到2005年將原本嘅A2出口封閉嚟拆嘢。當創紀之城五期落成之後，將原本嘅行人天橋重建，而新嘅行人天橋有冷氣同埋加咗升降機落地，並且將天橋擴闊咗一倍幾，A2出口亦喺2005年2月重開。由於創紀之城五期裏面亦包括一個大型商場apm，成為地鐵系統第一個得英文嘅指示牌APM，但係後嚟因為發展商話英文字母 a 應該係細草，所以將指示牌改成aPM。
地鐵公司喺2006年7月再次為觀塘站進行車站改善工程，並加設更多商店同埋改善車站通道，以方便乘客由apm進入車站，改善人流增長後所出現嘅擠塞情況。

未來發展
由於觀塘市中心重建計劃喺度研究緊，所以A1同埋C1出口嘅行人天橋將會有機會分階段封閉重建，亦都喺觀塘站帶嚟新人流。
觀塘職業訓練中心

觀塘職業訓練中心（英文：Hong Kong Christian Service Kwun Tong Vocational Training Centre，縮寫：KTVTC，簡稱：觀塘職訓），係一所座落香港九龍觀塘翠屏道五號既私人學校，源自1965年世界信義宗，2013年7月關閉前一直交由香港基督教服務處管理，現已拆除。

課程
殺校前，觀塘職業訓練中心開辦幾個文憑課程：一、設計攝影系；二、商業系；三，會計系；四、酒店服務系；五、旅遊服務系；六、金融財務系。當中攝影插畫課程較出名，生產一部份香港攝影記者、插畫師。

記事
2011年7月31號，學校爆出遣散教師醜聞，兩年後殺校。由於管理同埋教育質素過時，報稱校方涉欠薪，令到師生惶恐，有教師聞風「跳槽」無心教，學生成績或有影響。校方最後開除四十二位教學人員。
2018年8月3號，有香港媒體訪問一位朱姓男教師，殺校多年後得知學校長期收生要求低，有「工業學校」形象，但「朱Sir」強調無教出一個「失敗者」。上個月27號，九十名師生聯合辦攝影展開幕。
2019年5月1號，觀塘舊區重建，學校原址同時納入市區重建規劃。拆除後改為興建觀塘公務員學院，前邊部份就保留作將來機構利用。
觀塘花園大廈

觀塘花園大廈係香港嘅一條公共屋邨，喺九龍牛頭角牛頭角道225－297號，一共有9座樓，1965年入伙。觀塘花園大廈重建部份叫玉蓮臺，1991年入伙。
西村英樹

西村英樹（1983年4月15號—）係日本足球員，司職中場，效力過廣島三箭，及鳥取飛翔。
西村翔

西村翔（2001年6月7號—）係日本足球員，打後衞位置，效力大阪飛腳。
西村街道

西村街道係中國廣東省廣州市荔灣區轄下嘅一個街道，喺荔灣區北部。轄區總面積1.4平方公里，2005年總人口4.1萬人。

參考資料
〈主要單位及各行政街服務機構〉。荔灣區政府網站。喺2008年9月3號搵到。
睇 • 論 • 改 • 歷荔灣區政區行政隸屬：中華人民共和國廣東省廣州市　　區政府駐地：金花街道街道：金花街道 | 沙面街道 | 華林街道 | 多寶街道 | 昌華街道 | 逢源街道 | 龍津街道 | 彩虹街道 | 南源街道 | 西村街道 | 站前街道 | 嶺南街道 | 橋中街道 | 沖口街道 | 花地街道 | 茶滘街道 | 海龍街道 | 中南街道 | 東漖街道 | 東沙街道 | 白鶴洞街道 | 石圍塘街道睇埋：中華人民共和國廣東省鄉級以上政區一覽。
西村龍馬

西村龍馬（1993年7月2號—）係日本足球員，司職後衞，效力新潟天鵝。
邱耀鋌

邱耀鋌（英文：Yau Yiu Ting，1988年12月26號—），藝名Zight，係香港嘅電子音樂製作人，2020年開始用個人身份岀歌。

簡歷
邱耀鋌喺香港出世。喺訪問中，佢透露自細受家庭薰陶，老豆有一個巨型客廳CD櫃，而佢最鍾意嘅音樂種類係eurodance。童年嘅音樂喜好促使佢日後成為電子音樂製作人。
中學畢業後，佢喺香港城市大學主修多媒體及音樂創作，就讀期間將伴奏放到網上販賣，促成同日本饒舌組合Midicronica合作，喺2011年推出第一首作品《Yamanote Line Dreamer》。
2018年，佢前往英國倫敦Point Blank Music School進修電子音樂，並喺2020年推出第一首電子音樂作品《Paradise》。
2021年，佢透過Instagram邀請到英國歌手Sonna Rele合作，推出第一首英文單曲《Fly Away》。
2021年11月，佢同香港歌手韓子亮合作推出第一首廣東話派台單曲《Everybody Keep Running》。2022年7月，佢同美國歌手Chris Willis合作發佈單曲《Work It Harder》，並喺訪問中暗示利用MV支持烏克蘭抗爭。
邱汶珊

邱汶珊（英文：Cathy Yau，1983年—），係香港泛民主派社會運動人士，灣仔起步前成員，灣仔區議會銅鑼灣選區前任區議員。
邱汶珊2003年開始參加社會運動，做過民主倒董運動執委，又做過時任立法會議員劉慧卿嘅助理，2004年淡出社運，之後投考警隊。
2019年，邱汶珊因為唔滿意警方响香港修例風波向黑衫軍濫用暴力而劈炮，唔做差婆。之後佢得到楊雪盈嘅邀請，決定復出政壇，加入灣仔起步，並喺區議會選舉出選銅鑼灣選區，結果佢打低伍婉婷，成功當選，2021年7月頭宣布劈炮，唔撈區議員一職。
邱聖華

邱聖華（英文：Jessie Yau，2002年9月11號—）係溥儀眼鏡行政總裁邱子傑同珠寶設計師邱李茂琪嘅細女，亦係香港無綫電視細路煮嘢食比賽節目《我係小廚神》第二輯季軍。

生平
邱聖華3歲開始落廚，10歲跟名廚學煮嘢食，12歲參加無綫電視節目《我係小廚神2》攞到季軍。

爭議
溥儀眼鏡贊助過無綫電視好多節目，有人質疑兩間公司關係密切，邱聖華參加《我係小廚神2》會對其他參賽者唔公平。邱李茂琪回應指溥儀眼鏡最後贊助無綫節目係喺2013年，亦冇到場觀賽，更唔識得幕後人員，阿女喺比賽入面冇任何優勢。

學歷
2016年9月，邱聖華去美國康涅狄格州喬特羅斯瑪麗讀書。
邱氏

邱係唐人姓氏，唔喺《百家姓》裏頭。

起源
大清雍正三年（1725年），清世宗胤禛下詔話要避開孔子嘅名諱「丘」，將丘氏個「丘」字加「邑」字邊，由嗰時開始多數丘氏嘅人就變咗做邱氏。
邱禮濤

邱禮濤（英文：Herman Yau，1961年—）係香港電影導演同攝影指導，祖籍潮州，1984年喺香港浸會學院傳理系畢業，參與過超過一百部各類電影嘅攝影同製作工作，多數係低成本製作。
佢喺1990年代以拍三級片《八仙飯店之人肉叉燒包》等而出名。
語言聲學

語言聲學（粵拼：jyu5 jin4 seng1 hok6；acoustic phonetics）係語言學嘅其中一個分支，研究語音嘅聲學特性，會分析語音嘅（例如）頻率以及振幅等嘅物理量。
語言表現

語言表現（英文：language performance）係指一個人實際用隻語言嗰陣嘅表現有幾好（講得有幾流暢或者有冇錯文法呀噉）。
表現會反映能力，但能力高嘅人有時都有可能會因為精神唔好等嘅原因，搞到到表現惡劣。
語言辨認

語言辨認（英文：language identification）喺自然語言處理上係指「攞段文字或者攞段語音（輸入），答段字或者語音係咩語言（輸出）」嘅工作。
語言辨認可以用 n-gram 嚟做。
語言考核

語言考核係指評核一個人運用某隻語言嘅能力有幾高。
例如英文就有 IELTS 同 TOEFL 等嘅測試。
語言能力

語言能力（英文：language competence）係指一個人對某隻語言嘅內隱知識有幾深厚。
語言距離

語言距離（粵拼：jyu5 jin4 keoi5 lei4；英文：linguistic distance）係比較語言學等領域上成日用嘅一個概念。兩隻語言或者方言之間嘅語言距離，係指佢哋之間「爭幾遠」，差異有幾大。

概念
睇埋：方言同語言變體
假設所有人都淨係講佢哋母語，英格蘭人嘅母語講嘢方式（英文）同德國人嘅（呢度主要講標準德文）有分別，同時英格蘭人嘅母語講嘢方式又同美國人嘅有分別，而且美國唔同地區嘅人講嘅「英文」都可以有啲些微嘅差異；同一道理，柏林周邊地區唔同區域嘅人講嘅「標準德文」都可以或多或少噉有差異。
語言同方言帶出埋語言距離嘅概念：
「
直覺上認為，英式英文同美式英文係有啲差異，但差異相對細，而呢兩隻語言方言之間嘅差異，明顯細過（例如）英式英文同標準德文之間嘅差異。語言距離指緊嘅，正正就係『兩隻語言方言之間爭幾遠』－相距近表示差異細，而相距遠表示差異大。
」
而家睇睇以下呢三句意思一樣嘅例句－
－就算唔考慮呢幾隻語言傳統上用咩文字嚟寫，都可以睇得出標準德文同英文之間嘅差異，細過粵語同標準德文之間嘅差異。兩隻語言之間嘅距離就係指「攞兩隻語言嚟睇，比較吓佢哋啲文法同音系等各方面，睇吓佢哋彼此之間爭幾遠」。

因素
兩隻語言之間之所以會相似，可以係因為：
源自同一隻語言，例子可以睇吓英文同德文
長期嘅語言接觸，例子可以睇吓粵語點樣大量由英文嗰度借詞
語言合流（語言聯盟），例子可以睇吓日本話同韓國話等嘅阿勒泰語言
有啲嘢係全世界嘅語言冚唪唥都有嘅。

影響
睇埋：第二語言習得
一般認為，語言距離會影響一隻語言有幾難學，L1-L2 之間嘅距離愈大，個人就愈會覺得 L2 難學。例如想像有個人，叫佢做蘇珊，蘇珊嘅 L1 係英文，佢想學粵語呢隻聲調語言嗰陣就實要學聲調嘅嘢，而英文冇聲調系統，所以蘇珊好可能從來未接觸過聲調呢家嘢，因而學起粵語上嚟有困難；相比之下，如果有個人係以客家話或者越南話做 L1 嘅，由於客家話同越南話都係聲調語言，呢個人一定（最少本能上）已經知道聲調係乜，唔使由頭學過聲調系統。
金正恩

金正恩（粵拼：gam1 zing3 jan1；朝鮮文：김정은／金正恩 Kim Chŏngŭn；以前誤譯過做金正銀、金正雲；1984年1月8號—），係朝鮮民主主義人民共和國（北朝鮮）嘅領袖，做緊朝鮮勞動黨總書記、朝鮮勞動黨中央軍事委員會委員長、朝鮮國務委員會委員長、武裝力量最高司令官。有共和國元帥軍銜，係前任最高領導人金正日嘅第三仔。
佢喺大中華地區，有網民同中國大陸人成日幫佢改花名，出名有「金三胖」，佢喺百度百科、新浪微博等大陸網絡因「防火長城」而搜尋唔到。
2010年9月28號，做咗人民軍大將同埋朝鮮媒體亦第一次正式提起佢，跟住重做埋勞動黨中央委員同中央軍委副委員長。大合照嗰陣坐係金正日嘅左邊第二個位，突顯佢係黨入面嘅地位僅次於當時嘅中央政治局常委。
2010年9月被授予大將軍銜，2012年7月被授予共和國元帥軍銜。
2010年1月，北韓紀錄片見到金正恩倒轉個望遠鏡嚟用，令人懷疑佢係一啲軍事常識都冇。

食家
鍾意外國（西方）高級紅酒同芝士。
國內人民一般會向外國人話：（朝鮮）漢堡包同炸雞係由偉大金正恩領袖發明。
金正男

金正男（粵拼：gam1 zing3 naam4；韓文：김정남／金正男 Gim Jeong-nam；1971年5月10號—2017年2月13號）係朝鮮民主主義人民共和國已故最高領導人金正日個大仔，阿媽係已故影星成惠琳。佢本來係朝鮮第三代接班人，2001年非法去咗日本東京迪士尼樂園玩，俾金正日知道之後將佢趕走，之後同屋企人一齊流亡去咗歐洲。後來又喺澳門隱居十幾年。

被殺
内文：金正男被殺案
2017年2月13號上晝，金正男喺馬來西亞吉隆坡國際機場俾2個懷疑係由北韓特務組織派出嘅女人落毒殺死，終年45歲，兇手走甩咗。後嚟馬來西亞警方介入調查呢單案，確定兇手係嚟自印尼西冷嘅茜蒂艾莎（印尼文：Siti Aisyah），同埋嚟自越南南定嘅段氏香（越南文：Đoàn Thị Hương）。
金正淑郡

金正淑郡（韓文：김정숙군／金正淑郡 Kimjŏngsuk gun */?）係朝鮮民主主義人民共和國兩江道嘅一個郡。
金正日

金正日（粵拼：gam1 zing3 jat6；朝鮮文：김정일／金正日 Kim Chŏngil，1941年2月16號—2011年12月17號）係北朝鮮前任領袖，做過朝鮮勞動黨總書記、朝鮮國防委員會委員長、朝鮮人民軍最高司令官、中央軍委委員長。佢喺金日成1994年過身後接任。
佢喺2011年12月17號過身，死後被追封「共和國大元帥」同「永遠嘅總書記」。
金正煥

金正煥（1990年11月23號—）係大韓民國嘅一個男藝人同埋歌手。
金正賢

金正賢（1990年4月5號—）係大韓民國嘅一個男藝人同埋演員。
金正淑

金正淑（粵拼：gam1 zing3 suk6；김정숙，1917年12月24號—1949年9月22號），原名金貞淑，朝鮮咸經北道會寧出世，係韓國獨立運動家兼政治人。係朝鮮民主主義人民共和國主席、朝鮮勞動黨創始人金日成第一個老婆，金正日生母。
譚志源

譚志源（英文：Raymond Tam；1964年5月29號—），係香港政府政制及內地事務局前局長、香港特別行政區行政長官辦公室前主任，2017年參選第13屆港區全國人民代表大會代表選舉，2018年做咗香港賽馬會公司事務執行總監。2023年，卸任港區人大代表，交棒畀陳帆。

選舉經歷
喺2021年9月，佢成為香港特别行政區選舉委員會委員（港區全國人大代表）。2022年，佢喺李家超無提政綱嘅情況下，有份提名李家超參與2022年香港行政長官選舉。
譚志聰

譚志聰係香港親中派政治人物兼勞工界人士。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會勞工界委員。之後，佢有份提名林鄭月娥參與2017年香港行政長官選舉。
喺2021年9月，佢成為香港特别行政區選舉委員會勞工界委員。
譚廣源

譚廣源，香港電影工作者，曾經憑電影《正義迴廊》入圍第41屆香港電影金像獎最佳編劇。
譚拔士

譚拔士（英文：Dale Tempest，1963年12月30號—）曾經係一位職業足球員，狀態最顛峰嘅時候喺香港效力。響英國出世，譚拔士去香港之前曾經效力過幾支英國球隊，包括富咸、哈德斯菲、基寧咸同埋高車士打聯。
譚拔士喺1989年抵達香港嗰陣時效力南華足球隊。佢之後加盟東方足球隊；但後嚟又回巢返南華。佢曾經破紀錄五度成為香港甲組足球聯賽神射手（1989-90, 1990-91, 1992-93, 1993-94, 1994-95）。香港足球迷對佢印象最深刻嘅代表作，就係喺1994年4月5號，南華同聖保羅隊踢嗰場友誼賽，譚拔士入咗3球，協助南華以4-2擊敗對手。
其後佢宣佈掛靴唔踼波，喺香港創辦雙文軟性鹹濕雜誌《Kiss》。譚拔士喺香港以足球專家嘅身份，批評而家香港足球聯賽嘅水平好渣。
譚拔士而家響英國嘅星空電視體育台做緊嘢。
譚德塞

譚德塞（粵拼：taam⁴ dak¹ coi³；1965年3月3號—）係非洲埃塞俄比亞嘅學者，曾經係立場偏左嘅政治組織埃塞俄比亞人民革命民主陣線嘅成員。2017年開始做世界衞生組織（世衞）總幹事。
2020年全球爆發武漢肺炎疫情，譚德塞同埋世衞被指應對疫情反應慢、太遲將疫情訂為國際關注公共衛生緊急事件同埋大流行，同埋太偏向中國大陸，而受到一啲政府人員同埋公共衞生專家批評，美國總統當勞侵更加話美國政府會停止資助世衞。譚德塞又指喺疫情期間俾台灣人種族歧視，更加認定唔係世衞成員嘅中華民國嘅外交部本身係知情。中華民國外交部否認，法務部調查局話係中國大陸人嫁禍台灣。
陳鏸勳

陳鏸勳（—1906年），另名曉雲係大清人，亦係香港生意人，籍廣東南海。佢喺香港，做過濟安洋酒保險有限公司司理人，亦係萬益置業公司、廣運輪船公司、咸北輪船公司嘅司理人。一九零四年，陳鏸勳做東華醫院總理。佢喺一九零六年初死。
陳鏸勳同輔仁文社關係密切。寫《香港雜記》序時，就喺輔仁文社。當時係甲午年孟秋，光緒二十年，就係甲午戰爭嗰年。

著作
陳鏸勳寫過幾本書，最出名係《香港雜記》，係首部用唐字寫嘅香港專書。一八九五年，曾以佢同譚子剛出過《保險須知》一書。另外重有《富國自強》。
陳鐵彪

陳鐵彪係香港親中派傳媒人，而家係Now新聞台主管，做過無綫新聞中國組主管。

爭議
陳鐵彪不時被指同中方關係密切，而環繞陳鐵彪嘅爭議，主要係同佢親中嘅編採方針，同埋干預前線人員嘅新聞自主有關。

搵親中派李慧琼擔任政論節目主持被批評
陳鐵彪喺Now新聞台上任後無耐，就計劃搵民建聯主席李慧琼擔任政論清談節目《大鳴大放》嘅主持，結果引起一啲傳媒人，甚至係親中派嘅批評，話陳鐵彪咁做擺明為民建聯鳴鼓開路搭台宣傳，當時距離原定2020年香港立法會選舉時間好短，厚此薄彼唔公平。資深傳媒人區家麟亦指，李慧琼嘅政黨主席身分有嚴重嘅利益衝突，討論難以做到公平公正，而傳媒慣例最多都只係搵退任嘅「元老級」人物，而且唔涉及日常政黨運作同表態，而陳鐵彪講明「唔可以搵啲我控制唔到嘅人」，更加係印證咗中聯辦安插全港傳媒頭目嘅方針。

抽起葉建源對港大疑似中共黨員副校長人選評論
喺2020年10月，坊間傳出兩名清華大學學者獲推薦出任香港大學兩個副校長職位，其中申作軍係清華系黨委委員，時任教育界立法會議員葉建源就接受咗Now 新聞嘅訪問評論事件，表示希望港大釐清，擔心黨員身分聽黨指揮影響學術自由。不過，新聞出街之後，陳鐵彪就喺深宵時分打電話返公司，下令刪除內容。事件引起關注，陳鐵彪接受眾新聞記者訪問嘅時候亦只係講「我認為唔適合咪落架囉」。
之後Now 新聞台發出聲明話係基於「審慎原則、作出若干編輯改動」，但有Now 新聞台員工私下向其他傳媒指，聲明仍然無法解釋下架嘅準則，反而質疑係陳鐵彪自我審查，甚至係觸及中聯辦嘅底線而要抽起。多個部門主管亦質疑將報道下架嘅需要，強調唔希望破壞新聞台公信力，唔想成為另一個TVB。
資深傳媒人區家麟質疑，Now 新聞台嘅聲明，如果「未確定」就唔評論，咁之前林鄭宣布推遲宣讀施政報告，背後嘅原因未能被證實，咁點解Now又搵人評論。

涉抽起警務處助理處長蔡展鵬幫襯無牌骨場新聞
2021年5月12號凌晨，多間傳媒包括Now新聞台凌晨都有報道警務處助理處長蔡展鵬因為涉嫌光顧無牌按摩店而被停職調查嘅消息。雖然好多媒體都有跟進，但去到朝頭早，佢指示新任編輯組主管葉惠民抽起新聞，就連新民黨葉劉淑儀就事件回應記者嘅報道都抽起埋。佢聲稱嘅理由係要有埋官方回應先。之後《立場新聞》跟進審查事件，陳鐵彪聽到立場新聞記者啲電話亦只係話「我唔接受立場新聞訪問，拜拜」，隨後收線。

涉嫌抽起讚揚英女王言論報導
2022年9月8號，英女王伊利沙伯二世過身；4日之後，喺英國駐香港總領事館門口，好多人排隊悼念，其中喺同月12號，本身Now新聞嘅Facebook專頁裡面，出左個帖，帖裡面有個市民讚英女皇「係偉大嘅領袖，咁多人悼念係民心所向」，好多人都讚好。不過個帖喺半粒鐘後被剷走咗，而據悉[邊個？ ]要求剷帖嘅正正係果日放緊假嘅陳鐵彪。
陳雅倫

陳雅倫（英文：Ellen Chan，1966年2月16號—），係香港女演員同歌手，1985年參加第四屆新秀歌唱大賽後出道，做過無綫電視女藝員，1993年離開無綫電視後接拍三級電影同出成人寫真集而出名。
錦葵科

錦葵科（粵拼：gam5 kwai4 fo1；學名：Malvaceae）係錦葵目下面其中一個科嘅植物，約莫有244屬同4,225個品種。
錦英路

錦英路（英文：Kam Ying Road）係香港新界沙田區一條路，喺馬鞍山市鎮，由馬鞍山路去到西沙路，南北行雙向行車，約莫1.2公里長。
錦葵目

錦葵目（Malvales）係被子植物雙子葉植物嘅其中一個目嘅植物，下面有9個科，包括錦葵科。
錦衣衛

錦衣衛指揮使司，簡稱錦衣衛，係明朝所設嘅特務機構，直接向皇帝負責。出去做嘢嘅校尉被雅稱做緹騎。洪武十五年（1382年），錦衣衛喺原親軍都尉府同所屬嘅儀鸞司嘅基礎上改制而成。下轄經歷司、南北鎮撫司同親軍所、馴象所等十四所。永樂後，分為錦衣衛同南京錦衣衛。
錦鞍苑

錦鞍苑係香港房屋委員會嘅居屋屋苑之一，喺新界沙田區馬鞍山恆安邨隔籬，屬於居屋第九期甲，係馬鞍山區第一個居屋屋苑，同埋全港第一批新十字型大廈之一。
錦麗

錦麗（越南文：Phở Lệ）係越南一間食肆，1970年喺南越西貢市開張，出名賣越南牛肉河粉。香港太興集團喺2016年攞到呢個品牌嘅代理權，喺香港開咗幾間分店。
錦豐苑

錦豐苑（Kam Fung Court），係香港房屋委員會嘅居屋屋苑之一，喺新界沙田區馬鞍山頌安邨隔籬嘅填海地上，由7座和諧式一型同兩座和諧式二型設計嘅樓組成，總共有5,540個住宅單位。錦豐苑分為三期起，分別喺1996年、1997年同2002年起好，居屋第十七期甲同第十七期乙喺1997年分期入伙，而錦莉閣、錦荷閣及錦蘭閣就屬於出售剩餘居屋2008年嘅第三、四期，同埋2010年嘅第六期。
喺1990年代尾，錦豐苑曾經出現嚴重嘅填海土地沉降問題。
喺2003年區議會選舉嗰陣，錦豐苑同雅濤居等等嘅私家樓組成同一個區議會選區。由2007年開始，呢區嘅區議員係楊文銳。喺2003年之前，錦豐苑屬於沙田區議會錦豐選區，當時嘅區議員係陳克勤，而2003年至2007年嘅區議員就係何淑萍。
2007年6月29日，中國國家主席胡錦濤到訪錦豐苑居民趙錫明屋企。

樓宇
屬和諧二型嘅錦荷閣同埋錦蘭閣
全個屋苑共有9座樓宇，由7座和諧式一型及2座和諧式二型設計的樓宇組成，共有5,540個住宅單位，單位實用面積由40至60平方米。其中A-G座外牆主色為綠色，而錦荷閣及錦蘭閣則為粉紅色。
錦蓉閣、錦菱閣、錦蕙閣、錦葵閣、錦萱閣同埋錦薇閣由瑞安起，而錦莉閣、錦荷閣同埋錦蘭閣由協興建築（即新世界）起。
錦蓉閣/錦菱閣/錦蕙閣
錦莉閣
錦葵閣/錦萱閣
錦薇閣
超能使者

《超能使者》（英文：I've Got The Power）係香港無綫電視製作嘅時裝電視劇，喺2022年10月首播，由陳展鵬、唐詩詠、陳山聰同劉穎鏇領銜主演，並由劉佩玥、沈震軒、王君馨、林子善、伍樂怡同歐瑞偉聯合演出，監製文偉鴻。套劇用一班身懷超能力嘅超級英雄做主題。
超能老豆

《超能老豆》（英文：Daddy Dearest），前名《爸B有話兒》，係香港無綫電視製作嘅時裝電視劇，由李思捷、陳智燊同黃智雯領銜主演，監製潘嘉德。呢套劇用老豆同教育中心做主題。
超能風暴

《超能風暴》（Push）係一部2009年嘅美國超級英雄驚慄電影，由Paul McGuigan（英文：Paul McGuigan (filmmaker)）做導演。主演係基斯伊雲斯、狄高達芬寧、Camilla Belle（英文：Camilla Belle）、Djimon Hounsou（英文：Djimon Hounsou）。套戲講一班有超能力嘅人集合一齊，打敗一個用危險藥品嚟增強能力嘅政府機構，而個機構想創造一支超級士兵軍隊。
超臨界流體

超臨界流體係種物質狀態，當物質響超過臨界溫度同臨界壓力上面，氣體同液體嘅性質會趨近類似，最後會達成一個均勻相嘅流體現象。
超能塞豆隆

《超能塞豆隆》（Baby's Day Out）係套美國嘅笑片、細路仔電影，喺1994年7月1號上畫。尊曉治編劇。片長99分鐘。
超能膠

超能膠，亦叫萬能膠，化學名氰基丙烯酸酯，係種好勁嘅膠水，一接觸到空氣就會即刻乾，乾咗後可以黐得好實。
超能力

超能力（粵拼：ciu1 nang4 lik6）係人類嘅超乎自然嘅能力，例如心靈感應、透視、預知、念力等等，被歸類超心理學嘅範疇內。
係唔係真有超能力到而家重未得到科學證實。家陣時，全世界有超過廿個研究機構或組織提供總計超過一百萬美金嘅獎金（睇en:List of prizes for evidence of the paranormal），懸賞喺任何能夠控制條件下證明超能力嘅正存在嘅案例，但係到而家重冇人能夠攞走呢啲獎金。
超自然

超自然（英文：supernatural / paranormal）現象指一啲已知宇宙當中嘅法則解釋唔到嘅事物，例如係鬼魂、喪屍同吸血鬼等等。
超自然之戀

《超自然之戀》（英文：Larger Than Life）係喺2021年「法國五月藝術節」上演嘅法國當代輕喜劇，翻譯同改編自2001年法國舞台劇作品《Plus Vraie que Nature》。由康樂及文化事務署主辦、鄧樹榮導演執導、「鄧樹榮戲劇工作室」製作，並由黃智雯、葉榮煌、王耀祖主演。

故仔大綱
兩個男人老友鬼鬼：François早已成家立室，Julien晚晚燈紅酒綠但深感空虛。Julien四十歲生日，François送畀佢一個美女機械人Chloé（黃智雯飾），等佢親手設計夢中情人，佢出乎意料咁喺佢身上搵到期盼以久嘅愛情。所有嘢都好美好，直至有一日，佢提出想要一個小朋友……
曾經留學巴黎嘅鄧樹榮導演，喺法國五月帶嚟呢部浪漫幽默嘅法國當代輕喜劇。藝人黃智雯飾演靚女機械人，聯同演員葉榮煌同王耀祖，上演一段超越自然嘅愛情故事。喺人工智能愈趨成熟嘅今日，人類同機械嘅交流所產生嘅意義絕對係超乎想像。
阿巴斯

馬哈茂德·阿巴斯（阿拉伯語：محمود عباس）（Mahmoud Abbas，1935年11月15號—），花名阿布·馬贊（ابو مازن，Abu Mazen），係依家巴勒斯坦自治政府嘅主席。
阿巴斯於2003年被當時嘅自治政府主席阿拉法特選為總理。阿巴斯同以色列總理沙龍以及美國總統喬治布殊進行咗一系列談判，爭取和平解決以巴衝突。
阿巴斯喺擔任總理後幾個月2003年9月6號就辭職，傳聞話係因為同阿拉法特意見不合。2004年阿拉法特死咗之後，做自治政府臨時主席，2005年1月贏咗巴勒斯坦大選，接替阿拉法特做主席。
阿尤恩

阿尤恩係北非西撒哈拉一座城，阿拉伯撒哈拉民主共和國法定首都，由摩洛哥實際控制，人口22萬。
阿岡金省立公園

阿岡金省立公園（英文：Algonquin Provincial Park；法文：Parc provincial Algonquin），又譯做阿岡昆省立公園係加拿大安大略省一個省立公園，位於喬治亞灣同渥太華河之間，面積7,725平方公里。哩個公園於1893年建立，係加拿大最早嘅省立公園，建立之後範圍幾次擴展過。阿岡金公園同幾個其它細啲、分開管理嘅省立公園連埋一齊，畀咗嗰帶啲生態、河流一大片嘅保護區域。
阿差

阿差（粵拼：aa³ caa¹）家陣係個粵語區百姓——尤其是香港人——用於南亞裔人嘅口頭稱謂。
解釋詞源嘅理論眾多，可能唔止得一套正確，例如：「aa³ caa¹（粵拼）」起初係某啲南亞話當中，有禮嘅打招呼用語之模仿發音……曾幾何時，香港差人當中有大把嚟自英屬印度嘅南亞人，粵人稱呼佢哋時，會用到個解「差人」嘅「差」字——初頭讀「caai¹（粵拼）」，後來變讀成「caa¹（粵拼）」。而家多咗人認為，呢個詞語用起嚟冇乜禮貌，甚至有歧視意味。家陣，越嚟越來嘅香港人改以南亞裔居民黎稱呼印巴裔人士.

相關用詞
維基辭典有佢嘅解釋：
摩羅叉
嚤囉差本嚟係舊時香港對南亞裔差人嘅口頭稱謂，後尾亦可以借代任何南亞裔人。
喺英語地區，尤其是英國，用於南亞人嘅俚語係「paki」，頗為冒犯。

寫法
「阿」亦作「亞」或「呀」；
「差」又寫成「叉」。
「嚤」同「摩」可互換；
「囉」通「羅」。
馬拉塔帝國

馬拉塔帝國係印度次大陸古時一個帝國，喺1674年到1818年存在。
馬拉加省

馬拉加省（西班牙文：Provincia de Málaga）係西班牙安達盧西亞嘅一個省。
馬拉加足球會

馬拉加（Málaga Club de Fútbol）係西班牙一間職業足球球會，而家打緊西班牙皇家足協甲組聯賽。
球會喺2012/13年度歐洲聯賽冠軍盃打到八強。

曾經效力過嘅部分球員
呢版要更新，以反映最新情況。加完料之後唔該拎走個模。
號碼
馬拉喀什

馬拉喀什（法文：Marrakech，阿拉伯文：مراكش‎，羅馬拼音：Murrākuš），又叫馬拉柯什，喺北非摩洛哥西南部一個城市，坐落喺摩洛哥嘅阿特拉斯山腳下，亦都叫做「南方珍珠」。馬拉喀什係柏柏爾語，解「上帝嘅故鄉」。
馬拉喀什有摩洛哥最大嘅柏柏爾人市場，亦都有成個非洲最繁忙嘅廣場。馬拉喀什嘅皮革業都好出名。

政區
同好多北非城市相似，馬拉喀什都有兩個主要嘅分區：老城區同埋新城。
老城區（Médina）
Casbah
猶太人區（Mellah）
新城區
Guéliz
Hivernage
Semlalia
Daudiate
新城區同埋舊城區有城牆隔著。

人口
官方公布嘅居民數目係45萬，但係其實有差唔多1百萬人，主要係柏柏爾人。喺摩洛哥獨立之前，馬拉喀什亦有好多法國人住喺嗰度，但喺獨立後，得返幾千個法國人繼續留低喺度。

歷史
城市喺1062年穆拉比特王朝時期建立。穆萊·伊斯梅爾統治之前馬拉喀什係摩洛哥嘅首都。後嚟，佢嘅孫又將首都從梅克内斯轉返去馬拉喀什。
馬拉坎德野戰軍紀實

《馬拉坎德野戰軍紀實》係英國首相邱吉爾少年嘅著作，令佢一舉成名[未記出處或冇根據]。

內容
具體紀述印度獨立戰嘅經過。
馬拉加籃球會

馬拉加籃球會（英文：Baloncesto Málaga）係西班牙馬拉加嘅職業籃球球會，依家打緊西班牙籃球甲級聯賽。
馬拉地文維基百科

馬拉地文維基百科係維基百科協作計劃嘅馬拉地文版，由非牟利組織──維基媒體基金會維持負責。家下係各語言嘅維基百科計劃中，規模排名響80名以內（跟文章數量計），有超過4萬篇文。
飛魚灣

飛魚灣（英文：Flying Fish Cove）係澳洲海外領地聖誕島嘅首府同埋主要聚居地，位置喺呢個島嘅東北部。飛魚灣個名係由英國一艘測量船「陛下之艦飛魚號」（HMS Flying Fish）嚟命名。聖誕島入面有三分一嘅人口都喺飛魚灣定居，而嗰度除咗有個可以接待遊艇同帆船嘅港灣仔之外，亦都有一個可以畀人潛水嘅沙灘。
飛鵝嶺站

飛鵝嶺站（粵拼：fei1 ngo4 leng5 zaam6；英文：Fei'eling Station）係廣州地鐵9號綫嘅車站，2017年12月28號開通，位置喺花都區炭步鎮風神大道同嶺東路嘅交界西邊隔籬。
佢既係9號綫西邊嘅尾站，又係廣州地鐵系統最西邊嘅車站。

樓層
呢個站一共有2層樓嘅地下區域，其中地下1樓係站廳，有票務設施，客務中心同商鋪；地下2樓係9號綫月台。雖然車站冇休息室，但廁所同母嬰室喺月台西邊。

站廳
飛鵝嶺站嘅站廳收費區喺車站南邊，北邊係過街通道。收費區有好多部扶手電梯同樓梯、專用𨋢往返月台都得。

月台
呢個站有一個島式月台，喺風神大道同嶺東路嘅交界西邊隔籬地底。

商舖同自助服務
而家嘅飛鵝嶺站入面有便利檔同麵包檔響度。不過自助服務凈得自動販賣機、自動影相機同自動賣卡充值機、共享雨遮響度。

出入口
飛鵝嶺站冚唪唥嘅出入口A出入口A出入口 B出入口B出入口 C出入口C出入口 D出入口D出入口
呢個站一共有4個出入口，分別係A、B同C，D。

注意： 喺晚黑最後一班車開走之前嗰5分鐘之內， 係唔畀入閘坐車（包括埋買車飛）。

規劃
呢條路線喺2005年嘅地鐵規劃出現，嗰時攞咗原先嘅新華綫從原先西邊嘅總站——花都汽車城站，改成向西延長到呢個站為止重將路線一分為二，東邊路段縮短到高增。隨後路線改成9號綫一部分重喺2010年落實規劃。

施工
2015年4月18號，車站重喺度起緊。
2012年8月4號，車站開始喐手起。
2013年9月26號，車站正式封頂。
2017年9月30號，車站正式三權移交。

開通
2017年12月28號12:00，由於9號綫正式開通，呢個站亦正式開放。

出入口
呢個站早期開通時，凈得A、B同C三個出入口。而D出入口喺2018年4月5號開放。

利用狀況
呢個站嗰四個出入口嘅客流情況都唔同。喺平時上落班高峰，B同C嗰兩個出入口客流比較多。尤其係C出入口客流比較旺，客流主要係隔籬係風神公社一帶啲住宅小區為主。而B出入口主要有個巴士總站響度，客流係轉搭巴士到炭步及赤坭為主。而D同A出入口方面，其中D出入口喺每年4月嘅清明拜祭時段比較多人上落，而A出入口要喺隔籬嘅花都東風體育場有大型籃球或羽毛球比賽時先至比較多人上落。其它時段都比較冷清下。
飛鳥時代

飛鳥時代（日文：飛鳥時代／あすかじだい Asuka jidai）係大概為6世紀尾到8世紀頭。當時日本嘅首都係叫飛鳥（而家嘅奈良縣高市郡明日香村）。另外喺哩個時候，開始由倭國改稱為日本。當時飛鳥係日本文化嘅中心。此外，飛鳥時代係由日本近代嘅歷史學家所提倡。
運動場

運動場係做運動嘅地方，包括足球場，網球場。
運動場分為室內運動場同露天運動場，室內即係有天花板，可能係多層運動場大廈或者綜合建築物大樓。
維基同享有多媒體嘅嘢：Stadiums
運動控制

運動控制（英文：motor control）係指一隻有神經系統嘅生物控制自身郁動嘅過程，包括反射動作。
運動型多功能車

運動型多功能車（Sport utility vehicle，簡稱SUV）係參考越野車設計嘅汽車，同時維持接近房車嘅舒適性。
運動場道

運動場道 (澳門)，嚮奧林匹克游泳館附近，有新福利26A路線、澳巴MT1路線經過。
運動場道 (香港)（Playing Field Road），嚮九龍太子旺角分區警署北邊，附近有個港鐵太子站A出口。
運動學

運動學（Kinematics）係力學嘅分支學科，研究物體嘅郁動，即係物體喺空間入面嘅位置隨時間演進而出現嘅改變，唔使睇作用力或者質量等等影響運動嘅因素。
運動心理學

運動心理學（粵拼：wan6 dung6 sam1 lei5 hok6，sports psychology）係心理學嘅一門，專門研究運動相關嘅行為，仲有係研究點樣用呢啲知識提高運動員嘅表現。
陽城

陽城係中國山西晉城一個縣，總面積1968平方公里，人口40萬。
陽山

陽山喺中國廣東，家下係清遠市下嘅縣，叫陽山縣。

山
陽山北有騎田嶺。西北有陽巖山。東北有寶源山。

水
陽山有湟水由連州入，又叫陽谿，南合同冠水，又向東南過縣治南，通儒水就由馬丁嶺東流注入來，又向東，同青蓮水合。有水出縣北大陂墟，又叫大陂水。又向東南，過三峽入英德。

史
大清時，初時陽山歸廣州府。雍正十五年改歸連州直隸州。陽山有淇潭、七鞏二巡司。
陽川區

陽川區（韓文：양천구）係韓國首爾嘅區，人口約莫47萬。
陽入對調

喺粵語音系同漢語音韻學入面，陽入對調係指將陽聲韻（中文：陽聲韻）（鼻尾韻母，light rime）同入聲韻（塞尾韻母，checked rime）對調同交換讀嘅現象，而呢種情況喺粵語幾常見。呢兩種音節可以分爲三對同器官音韻組合（homorganic pairs）：b/p雙脣音、n/t齒音同埋ŋ/k軟齶音。正正因爲所有入聲都係嚟自鼻音，由此可見佢哋之間係有密切嘅關係。

音韻學嘅改變
呢一段可能有原創嘅嘢或者未查明嘅字句。請改好呢篇文，加參考資料。睇埋個討論頁。
除咗相似嘅音韻之外，同器官組合嘅兩個字好多時都有相似意思。喺呢啲組合，當兩個字嘅輔音同元音一樣，而一邊係鼻音韻尾，另一邊係入聲韻尾嗰陣，就會組成一對同器官音韻組合。其中有啲組合會揾到近義詞，就好似「揼」同「耷」都有輕微下垂嘅意思。除咗粵語常見嘅陽入對調，其他漢語族語言亦有口鼻音對調（Oral-Nasal alternation）或口聲入聲對調（Oral-Stop alternation）嘅現象。
喺聲母方面，某啲組合會喺送氣聲母同埋不送氣聲母之間互換，例如「拑」同埋「挾」。聲調方面，一個陰聲字通常會對應一個陽聲字，例如「吟」係陽聲（low tone）而「噏」係陰聲（high tone）。而呢啲組合裏面有好多冇通用字嘅口語動詞，例如「啄」同埋「啄」都有類似嘅意思。有時呢啲組合唔會完全同義或可對換，詞頻或者都會唔一樣。正如「冚」同「扱」噉，雖然兩個大概都係講緊「蓋上」嘅意思，但喺語感上面依然有些微差別。

各種理論
大部分語言學家都認爲鼻音字普遍係本字而入聲字係口語變音，有啲就認爲有同等嘅詞語數量都係嚟自入聲字。無論如何，大部分人都覺得陽聲字嘅限制少過入聲字嘅限制。
有其他語言學家覺得呢種組合喺東南亞同華南地區相當常見，例如苗語川黔滇次方言（Hmong）。Bernhard Karlgren（1934）以「word-family」代表一組喺上古漢語有相似發音同埋相關意思嘅詞語，論證其語態變化痕跡。同時間Bauer發現呢個現象有機會係一個由古代遺留落嚟嘅詞彙衍生（word-derivation）系統，而詞根加上唔同類型嘅後綴（例如使役詞causative 同及物詞transitive）之後就會有唔同嘅意思。
陽娜

陽娜，香港親中派政治人，香港再出發大聯盟發起人之一。
陽宅風水

陽宅風水，係風水一支，專講生人地方，住同做嘅環境係點，地方可以係屋企、公司、鋪頭、工廠。同死人地方嘅陰宅風水相對。有啲專門講人住嘅地方，叫家居風水。
風水流行於唐人社會，亦有啲唔係唐人信，因爲風水深藏唐人嘅人文社會，中國通、考古學家同地產經紀都要有啲認識。因爲風水不能用科學所證，有啲人會認爲佢迷信。

家居風水
家居風水講究擺設布局，好似大門、窗口見到乜，有冇煞氣，擺乜嘢去擋煞咁，以保屋企人行好運。風水師會提議擺唔同，好似八卦鏡、魚缸、石獅、銅錢等等，各有唔同用途。
陽光電源

陽光電源（Sun Grow Power）係一間以新能源業務為主嘅中國科技公司，喺1997年創立，2011年11月喺深圳證券交易所上市（股票代碼：300274）。
根據佢哋嘅公司官方網站，佢哋各樣產品都係為客戶提供清潔能源全生命週期解決方案目標。
阿斯圖里亞斯文維基百科

阿斯圖里亞斯文維基百科係維基百科協作計劃嘅阿斯圖里亞斯文版，由非牟利組織──維基媒體基金會維持負責。家下係各語言嘅維基百科計劃中，規模排名響90名以內（跟文章數量計），有超過4萬篇文。
阿斯巴甜

阿斯巴甜（Aspartame），化學名天門冬酰苯丙氨酸甲酯（Methyl L-α-aspartyl-L-phenylalaninate），係種人造甜味劑，廣泛用喺嘢飲同香口膠嘅代糖。
阿斯圖里亞斯親王

阿斯圖里亞斯親王（西班牙文：Príncipe de Asturias或Princesa de Asturias），係西班牙王位繼承人嘅傳統頭銜。今日「阿斯圖里亞斯親王」伊個頭銜已經祇有象徵意義。
現任嘅阿斯圖里亞斯親王係莉安諾（西班牙文：Leonor, Princesa de Asturias）。佢係西班牙國王菲臘六世同莉迪芝雅王后個大女。

簡介
阿斯圖里亞斯親王呢個名嚟自於基督教國家阿斯圖里亞斯王國。呢個國家718年由西哥德貴族柏拉約建立。722年，響柏拉約嘅帶領下，阿斯圖里亞斯響可法東加打敗摩爾人，係基督徒第一次打敗摩爾人。呢場仗畀人視為係收復失地運動嘅開始。後嚟西班牙人為咗紀念佢，就設立「阿斯圖里亞斯親王」。
要注意嘅係，伊個頭銜到依家都仲係男性優先；女人雖然有繼承權，但係順序比男人後。

簡史
1369年，柏度一世同安歷基二世發生王位之爭，最後由安歷基親手殺咗柏度而結束呢場仗，成功登基。雖然安歷基在位期間成日畀蘭卡斯特公爵岡特嘅約翰（柏度一世嘅女婿）入侵，但最終都係畀安歷基打敗。
去到1388年，約翰同環一世（安歷基二世個仔）簽下協議，約翰放棄去爭卡斯提亞王位；而佢個女嘉芙蓮就會嫁畀環一世個仔安歷基（即後嚟嘅安歷基三世），而安歷基畀人封為「阿斯圖里亞斯親王」以顯示身為王位繼承人嘅身份。呢次係「阿斯圖里亞斯親王」第一次出現。
響銜頭成立初期，「阿斯圖里亞斯親王」擁有對阿斯圖里亞斯嘅管轄權。親王會代表國王處理當地嘅事務，仲可以自行任命法官同市長等等。環二世仲響1444年頒佈法令，將阿斯圖里亞斯由公國變成國王可以行使主權嘅領土，將城鎮、城市、加埋響奧維耶多嘅租金同司法管轄權一律交畀王儲。但呢條法例違反咗當地傳統嘅Fuero，令到當地人唔服從佢。時任阿斯圖里亞斯親王安歷基就曾經響同年5月嘗試令Majorat響當地生效。後嚟隨住形成咗法律，呢個頭銜開始有返應有嘅權力。
雖然當時「阿斯圖里亞斯親王」係王位繼承人一定會有嘅銜頭，但真正有用到呢啲權力嘅，就得安歷基、環、安歷基同伊莎貝拉，其他唔係早死就係畀人廢咗。
去到天主教雙王時期，伊莎貝拉同費迪南決定將呢個銜頭轉成淨係一個榮譽。後嚟到哈布斯堡王朝，呢個銜頭亦畀人保留：另外佢地仲加咗芝羅拿親王（亞拉岡王國嘅王儲頭銜）。
後嚟波旁王朝響王位繼承戰爭入面成功攞到西班牙王位。不過「阿斯圖里亞斯親王」依舊得到保留。
1837年至1845年期間，「阿斯圖里亞斯親王」一度畀人取消，取以代之嘅係「王位法定繼承人」「王位法定儲君」同埋「國王嘅第一個細路」。去到1850年，呢個銜頭又畀人恢復返。

近代
隨住波旁王朝響1975年第三次成功復辟，去到1977年1月21號皇家法令頒發個日，奧維耶多省議會宣佈國王環卡洛斯一世個仔王子菲臘應該要擁有伊個頭銜。一年後1978年憲法頒佈：根據憲法，一旦成為「阿斯圖里亞斯親王」就會係王儲，仲會用埋其他歷史王國嘅王儲頭銜。憲法第57條係咁樣寫：
The heir apparent or presumptive, from birth or event that makes him such, will have the dignity of Prince of Asturias and other titles traditionally linked to the successor of the Crown of Spain.
現任阿斯圖里亞斯親王係莉安諾，2014年6月19號接替繼位成國王嘅老豆菲臘，上任到依家。

格式
波旁王朝第三次復辟後，沿用返「阿斯圖里亞斯親王」係王儲頭銜，而尊稱係「殿下」。作為王位第一繼承人，親王仲有其他相對應嘅歷史頭銜，象徵住西班牙係各個歷史王國嘅聯合，而呢啲頭銜有：
芝羅拿親王（第一次冊封：1351年）
白峰公爵（第一次冊封：1387年）
錫維立伯爵（第一次冊封：1353年）
巴拉格爾男爵（第一次冊封：1418年）
維亞拿親王（第一次冊封：1424年）
芝羅拿親王、白峰公爵、錫維立伯爵、巴拉格爾男爵係亞拉岡王國嘅王儲頭銜；而維亞拿親王就係納華拉王國嘅王儲頭銜。
鍾劍輝

鍾劍輝（粵拼：zung1 gim3 fai1；簡化字：钟剑辉；英文：Patrick Zhong；1989年—）係廣東廣州人，喺ATV2014年亞洲先生競選攞咗總冠軍。
鍾卓菲

鍾卓菲（英文：Celine Chung，1991年9月11號—）係香港女演員，屬輝皇娛樂旗下，2017年出道。佢有計劃出唱碟同寫真集。
鍾國斌

鍾國斌（Felix Chung，1963年11月4號—）係香港政治人物同實業家，自由黨主席，第五、六屆香港立法會紡織及製衣界功能界別議員。由於樣似方中信，有「富貴黨方中信」之稱。
2021年，佢喺第7屆香港立法會選舉力爭冧莊，但佢只係攞到81票，輸畀陳亨利細佬陳祖恒。
鍾君揚

鍾君揚（英文：Freeyon Chung，1989年4月30號—）係香港無綫電視前藝員。佢大學畢業後做過教師，2016年參選香港先生攞到季軍，之後加入咗無綫電視，至2020年5月份離開。
鍾健楷

鍾健楷，香港親中派政治人物兼基督教界人士。

選舉經歷
喺2021年9月，佢成為香港特别行政區選舉委員會宗教界委員。之後佢喺李家超無提政綱嘅情況下，有份提名李家超參與2022年香港行政長官選舉。
鍾凱琪

鍾凱琪（英文：Kitty Chung，1986年9月16號—），係香港女演員，而家係無綫電視特約演員，憑住處境劇《愛·回家之開心速遞》嘅角色「池美麗」出名。
黃政宇

黃政宇（1997年1月24號—）係中國大陸足球員，踢後衛，而家效力中國足球超級聯賽嘅廣州富力。

俱樂部生涯
2016年，黄政宇被廣州富力嘅主教練史杜高域提拔到一隊。2016年7月2號喺主場對石家莊永昌嘅比賽，黃政宇喺第87分鐘替補盧琳出場，係佢職業生涯第一場比賽。喺2016賽季為廣州富力打過6場聯賽。2016年11月7號，黃政宇同俱樂部續咗5年嘅合約。
黃敏修

黃敏修，係台灣政治人，嘉義土生土長，而家係嘉義市議員，曾經係民進黨成員，被視為親民進黨嘉義市立委王美惠嘅陣營一員，但係佢喺2022年嘉義市長選舉之後宣佈退黨。
黃捷罷免案

高雄市議會第三屆第九選舉區議員黃捷罷免案對第三屆高雄市第九選舉區市議員黃捷提出，基於公民連署授權嘅罷免投票案。地點 中華民國高雄市第九選區（鳳山區）日期2021年2月6日投票制度有效同意票數多過唔同意票，而且達到原選舉區選舉人總數四分之一以上，就罷免通過

結果否決
高雄市議會第三屆第九選舉區議員黃捷罷免案，又叫做黃捷罷免案、罷捷案、清捷案，係高雄市喺2010年12月25號改制為直轄市後第三屆議員（中文：高雄市議員）黃捷被該區選民劉辰芳依《公職人員選舉罷免法（中文：公職人員選舉罷免法）》程序提起喺罷免案。投票喺2021年2月6號進行。
當日投票人數總計121,110人，其中同意票數為55,261票，唔同意票數為65,391票，無效票數為458票，投票率為41.54%。由於有效同意票數未達到鳳山區選舉人總數四分之一以上（72,892票），而且唔同意票數多過同意票數，因此罷免失敗，黃捷續任高雄市議員，餘下任期內冇得再被提罷免。呢次罷免案係台灣自2016年修改《公職人員選舉罷免法》以來，除村里長（中文：里長）之外，首次出現唔同意票數多過同意票數。
呢次罷免案係因為藍營為咗報復黃捷支持反送中運動同韓國瑜罷免案而發起嘅報復性罷免案。
黃振鴻

黃振鴻係香港親中派政治人物。

選舉經歷
喺2021年9月，佢成為香港特别行政區選舉委員會基層社團委員。
黃敏利

黃敏利，香港親中派政治人物，敏華控股有限公司董事長。

選舉經歷
喺2021年9月，佢成為香港特别行政區選舉委員會委員(港區全國政協委員)。

獲野雞大學頒發榮譽博士資格
喺2011年，佢報稱攞到美國嘅林肯大學嘅博士學位同埋亞洲知識管理學院院士資格，但有線新聞喺2019年報道，兩間其實都係野雞大學，未獲認可，比錢就有得攞佢哋唔同嘅頭銜。
黃攸杰

黃攸杰，香港親中派教育界人士。仁濟醫院董之英紀念中學校長。

教育生涯
佢1991年畢業後，就加入葵涌㇐間中學任教，曾任職棉紡會中學並且攞到卓越教學獎，2017年，佢加入仁濟醫院董之英紀念中學擔任副校長，喺2022年升任做校長。
佢曾經喺公開訪問入面提到，自己選擇教成績比較差嘅Band 3學校，因為佢覺得第三組別嘅學校非常有價值，可以『教好』學生，話自己並非追求高薪厚職，而係希望幫到學生同家庭。

爭議
2019年，董之英紀念中學爆校內欺凌事件，當時黃攸杰係副校長，但佢對事件三緘其口，話只係學生之間嘅嬉戲，被批評助長欺凌歪風。

2024年遲交學界足球比賽報名表風波
2024年9月，仁濟醫院董之英紀念中學爆出遲報名致缺席學界賽事件，黃攸杰喺校內「分享會」承認錯誤，指問題係已離職嘅體育科主任未有完成交接同埋不合作造成，又話前體育科主任獲教育局發出警告信，希望學界體育聯會（學體會）酌情處理事件。
不過，學體會之後回覆傳媒，話8月13號接獲董之英蓋有校長簽署嘅「重設網上報名系統登入密碼」申請，學體會亦於同日處理，並獲校方以電郵回覆確認。學體會之後議決唔接受逾期報名申請。
另外香港教育工作者工會亦發表聲明，話被指控嘅接獲該校前體育科主任嘅求助，批評黃攸杰不實指控，又話有關重設密碼申請表格已經喺7月24號填好，校方一直知情。而黃攸杰聲稱佢被教育局發出警告信嘅說法亦同事實不符。

政治立場
佢係香港親中派人士，支持北京未經諮詢或香港人同意，強行訂立嘅《港版國安法》，並且經烏溪沙關愛隊幫手進行推廣。
黃捷

黃捷（1993年1月19號—）係臺灣女政治人，喺高雄市鳳山區出世。而家係高雄市議會第九選區（鳳山區）議員，候任立法委員。

政治生涯
黃捷喺2018年開始從政，一開始嘅時候代表時代力量參選高雄市議會選舉（中文：2018年中華民國直轄市議員及縣市議員選舉選舉區投票結果列表#高雄市第九選舉區（鳳山區）），並成功當選。之後成為該黨喺高雄地區嘅代表人物。
2020年8月26號，佢退出時代力量；同年10月16號，佢同賴品妤、林昶佐、洪申翰（中文：洪申翰）、張之豪（中文：張之豪）、林穎孟（中文：林穎孟）、林亮君（中文：林亮君）、黃郁芬（中文：黃郁芬）、戴瑋姍（中文：戴瑋姍）、曾玟學（中文：曾玟學）、黃守達（中文：黃守達）、高閔琳（中文：高閔琳）等臺灣各級民意代表，共組跨黨派次級政團「二〇四六台灣（中文：二〇四六 台灣）」。
2021年2月6號，黃捷以55261票同意，65391票唔同意，避過罷免。
2022年11月26號，黃捷以無黨籍既身份，參加高雄市議員選舉，以2萬7744票，喺有「深藍票倉」之稱既鳳山區，以最高票成功連任。當選連任之後，佢喺2023年6月26號，申請加入民進黨；同年8月8號，民進黨既執委通過佢既入黨申請。
2023年10月，趙天麟因為醜聞退選，唔再爭取連任高雄市第六選舉區立法委員，民進黨提名黃捷參選。
2024年1月13號，臨危受命接棒跨區參選嘅黃捷，以11萬3670票贏咗第11屆中華民國立法委員選舉高雄市第六選舉區。
麥阿瑟

麥阿瑟（英文：MacArthur／McArthur／Macarthur）係英文嘅人名。
MacArthur最先喺蘇格蘭嘅麥阿瑟家族（英文：Clan MacArthur）出現，之後發展到任何英文系嘅國家。而McArthur最先喺塞爾特人嘅人名——Arthur轉過嚟。
麥高芬

麥高芬（MacGuffin）係情節裝置嘅一種，指故仔當中一件對情節或者角色動機嚟講必要嘅物件或者事件，但呢件物件或者事件本身嘅特質未必係咁重要（可以換做第二樣物件，但功能冇分別）。
麥雅緻

麥雅緻（英文：Angie Mak，1981年6月17號—）係香港藝人。
麥雅緻10歲移民美國三藩市，大學畢業之後返香港發展，2005年參選香港小姐落選，其後簽約成為無綫電視合約藝人，主要做節目主持人。
麥雅緻老公係張穎康。
麥香雞

麥香雞，係麥當勞賣嘅其中一種漢堡包，用兩塊漢堡包麵包，夾住炸雞柳、蛋黃醬同生菜絲。
麦倉捺木

麦倉捺木（1996年5月22號—）係日本足球員，司職後衞，效力SC相模原。
麦田和志

麦田和志（1984年11月10號—）係日本足球員，司職中場，效力過德島漩渦。
麪

麪（俗寫麵）係用麪粉整出來嘅食物。佢係將麪粉加水搓成麪粉糰，再用唔同方法整到一條。麪可以有唔同粗幼、厚薄、圓扁、曲直。麪主要成份係麥，而另一種米整出嘅呢，就叫做粉。不過有時啲人撈亂，例如意大利粉其實係麪來嘅。咁麪有好多種，全蛋麪、蝦子麪、烏冬、冷麪等等。有時麪會整到佢乾晒，等佢可以儲耐啲，要用嗰陣就加水。
傳統中式麪都係拉出來嘅，亦都有刀或者其他架生切到一條條。

起源
咁多年來，一直都有爭論麪係中國、阿剌伯定係意大利發明。而最早嘅記載，係追到公元25年到220年之間嘅後漢時期。2005年10月12號，響中國青海民和縣喇家村發現咗四千年前反轉咗嘅一碗麪。證實中國係最先有麪嘅地方。不過呢隻麪唔係用麥整成，而係用粟。
麥齊光

麥齊光，GBS，JP（粵拼：mak6 cai4 gwong1；1950年6月16號—）係香港政府發展局前任局長，曾經出任發展局常任秘書長（工務），2010年6月中退休之後繼續出任發展局支援四川重建小組嘅組長。2012年7月1號成為新一任發展局局長，同月12號，因為涉嫌唔誠實申請房屋津貼而提出辭任，即日畀廉政公署拉咗，一共做咗12日局長。
2013年6月24號，佢同路政署前助理署長曾景文被裁定6項罪名全部成立，8月8號喺區域法院被判監禁8個月，緩刑2年。其後佢俾上訴庭駁回上訴。2016年1月6號，終審法院裁定佢倆個上訴得直，撤銷串謀詐騙嘅定罪。
頂層住宅

頂層住宅，又叫空中別墅，係一座住宅大樓最頂頭嗰層嘅住宅單位，皆因景觀最靚，好多時都會包裝成豪宅。頂層住宅好多都係複式單位，甚至可以喺天台有個私家花園。
頁頂

頁頂，又叫頁首，係指一本書或者一份文件入面，頁面最頂頭嘅印刷位置，喺正文內容上面，可以寫有章節名或者頁碼等等嘅資訊。
頂你個肺

頂你個肺係廣東話俗語。

點用
通常作為動詞，例如：
你條友仔出賣我，我頂你個肺！
有陣時會簡稱「頂」（音調拉長），但係會變助語詞，例如：
頂！你條友仔竟然出賣我！
你條友仔竟然出賣我？頂！（呢一句係上面嗰句嘅倒裝，意思大致一樣但係強調點唔同。)
需要譯做普通話時，一般可譯做「受不了你」，而更加粗俗。

文化
2006年，中國大陸大收嘅一套戲《瘋狂的石頭》，裏頭一個角色講一句頂你個肺；一時成為中國北方嘅潮流用語，而家中國重未識廣東話嘅北方人一提起廣東話，即刻會諗起呢一句。

原意出處
頂你個肺，有一說，語源係「屌你個塊屄」，性交咁解。但係粵語中有時將兩個字讀成一個字，例如「乜嘢」合成「咩」字，而「塊屄」亦變咗造個「肺」字。
另一說，頂你個肺，原本係「頂你個膽」，話說舊時有個女人為咗隱瞞自己已經有過性經驗，喺新婚夜行房之後，用墨水整污糟張床單、扮第一次性行為因為處女膜穿咗而流血嘅情況，點知用錯藍墨水，佢情急智生就咁講：『老公，你條陰莖好長，連我個膽都頂爆埋，膽汁都流埋出嚟喇。』啲人將「肺」換「膽」。
再有一說話頂你個肺係由「頂心頂肺」度嚟，之後畀人減字攞咗個意思，係畀人激親嘅激氣回應，總結嚟講「頂你」其實唔係粗口。